text: DMI advarer om tæt tåge i  aften
  25 november 2014 kl. 18.17
  I løbet af aftenen vil en tæt tåge krybe op over landet. Syd- og Vestjylland rammes først.
  Tågen angriber Danmark fra sydvest og vil den vej op igennem lægge sig over store dele af Danmark i løbet af aftenen og natten.
  DMI advarer tirsdag aften om, at store dele af Danmark risikerer at blive ramt af tæt tåge i løbet af aftenen og natten.
  - Flere steder kan man risikere at blive ramt af tæt tåge, hvilket betyder, at sigtbarheden kommer under 100 meter. Netop nu er der flere steder, hvor dette allerede er tilfældet, oplyser vagthavende ved DMI, Michael Skelbæk.
  Der er risiko for tågen også at skabe problemer onsdag morgen.
  